title: 2019 m. balandžio 5 d. Komisijos įgyvendinimo reglamentas (ES) 2019/555, kuriuo 298-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
8.4.2019

                  LT

                  Europos Sąjungos oficialusis leidinys

                  L 97/6

         KOMISIJOS ĮGYVENDINIMO REGLAMENTAS (ES) 2019/555
         2019 m. balandžio 5 d.
         kuriuo 298-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
         kadangi:

                     (1)

                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

                     (2)

                     2019 m. kovo 29 d. Jungtinių Tautų Saugumo Tarybos Sankcijų komitetas nusprendė iš dalies pakeisti šešių asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo įrašus;

                     (3)

                     vienas iš įrašų, kuriuos iš dalies pakeitė Jungtinių Tautų Saugumo Tarybos Sankcijų komitetas, susijęs su pakeitimu, kurio nereikia perkelti į Reglamentą (EB) Nr. 881/2002;

                     (4)

                     todėl Reglamento (EB) Nr. 881/2002 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 5 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovas

            (1)  OL L 139, 2002 5 29, p. 9.

            PRIEDAS
            Tarybos reglamento (EB) Nr. 881/2002 I priedas iš dalies keičiamas taip:

                        1.

                        Toliau nurodytame antraštinės dalies „Fiziniai asmenys“ įraše pateikti identifikavimo duomenys iš dalies keičiami taip:
                        „Sayf-Al Adl (alias a) Mohammed Salahaldin Abd El Halim Zidan. Gimimo data: 1963 4 11. Gimimo vieta: Monufijos provincija, Egiptas. Pilietybė: Egipto; b) Muhamad Ibrahim Makkawi. Gimimo data: i) 1960 4 11, ii) 1963 4 11. Gimimo vieta: Egiptas. Pilietybė: Egipto; c) Ibrahim al-Madani; d) Saif Al-'Adil; e) Seif al Adel). Gimimo data: 1963 4 11. Gimimo vieta: Monufijos provincija, Egiptas. Pilietybė: Egipto. Įtraukimo į sąrašą pagal 7d straipsnio 2 dalies i punktą data: 2001 1 25.“
                        pakeičiamas taip:
                        „Mohammed Salahaldin Abd El Halim Zidane (alias a) Sayf-Al Adl. Gimimo data: 1963 4 11. Gimimo vieta: Monufijos provincija, Egiptas. Pilietybė: Egipto; b) Muhamad Ibrahim Makkawi. Gimimo data: i) 1960 4 11, ii) 1963 4 11. Gimimo vieta: Egiptas. Pilietybė: Egipto; c) Ibrahim al-Madani; d) Saif Al-'Adil; e) Seif al Adel). Gimimo data: i) 1963 4 11; ii) 1960 4 11. Gimimo vieta: Monufijos provincija, Egiptas. Pilietybė: Egipto. Kita informacija: atsakingas už Usama bin Laden (mirusio) saugumą. Plaukai – tamsūs. Akys – tamsios. Įtraukimo į sąrašą pagal 7d straipsnio 2 dalies i punktą data: 2001 1 25.“

                        2.

                        Toliau nurodytame antraštinės dalies „Fiziniai asmenys“ įraše pateikti identifikavimo duomenys iš dalies keičiami taip:
                        „Yassin Syawal (alias: a) Salim Yasin, b) Yasin Mahmud Mochtar, c) Abdul Hadi Yasin, d) Muhamad Mubarok, e) Muhammad Syawal, f) Yassin Sywal, g) Abu Seta, h) Mahmud, i) Abu Muamar, j) Mubarok). Gimimo data: maždaug 1972 m. Pilietybė: Indonezijos. Kita informacija: 2003 m. gruodžio mėn. duomenimis, slapstosi.“
                        pakeičiamas taip:
                        „Yassin Syawal (alias: a) Salim Yasin, b) Yasin Mahmud Mochtar, c) Abdul Hadi Yasin, d) Muhamad Mubarok, e) Muhammad Syawal, f) Yassin Sywal, g) Abu Seta, h) Mahmud, i) Abu Muamar, j) Mubarok). Gimimo data: 1962 9 3. Gimimo vieta: Makassar, Indonezija. Pilietybė: Indonezijos. Kita informacija: 2003 m. gruodžio mėn. duomenimis, slapstosi. Įtraukimo į sąrašą pagal 7d straipsnio 2 dalies i punktą data: 2003 9 9.“

                        3.

                        Toliau nurodytame antraštinės dalies „Fiziniai asmenys“ įraše pateikti identifikavimo duomenys iš dalies keičiami taip:
                        „Amor Mohamed Ghedeir (alias a) Abdelhamid Abou Zeid, b) Youcef Adel, c) Abou Abdellah, d) Abid Hammadou). Gimimo data: apie 1958 m. Gimimo vieta: Deb-Deb, Amenas, Illizi provincija, Alžyras. Pilietybė: Alžyro. Kita informacija: a) motinos asmenvardis – Benarouba Bachira; b) tėvo asmenvardis: Mabrouk. Įtraukimo į sąrašą pagal 2a straipsnio 4 dalies b punktą data: 2008 7 3.“
                        pakeičiamas taip:
                        „Amor Mohamed Ghedeir (alias a) Abdelhamid Abou Zeid, b) Youcef Adel, c) Abou Abdellah, d) Abid Hammadou, gimęs 1965 m. gruodžio 12 d. Touggourt, Uarglos vilajoje, Alžyre (kaip pirmiau nurodyta). Gimimo data: apie 1958 m. Gimimo vieta: Deb-Deb, Amenas, Illizi provincija, Alžyras. Pilietybė: Alžyro. Kita informacija: a) motinos asmenvardis – Benarouba Bachira; b) tėvo asmenvardis: Mabrouk. Kita informacija: 2013 m. vasario 24 d. duomenimis, miręs. Įtraukimo į sąrašą pagal 7d straipsnio 2 dalies i punktą data: 2008 7 3.“

                        4.

                        Toliau nurodytame antraštinės dalies „Fiziniai asmenys“ įraše pateikti identifikavimo duomenys iš dalies keičiami taip:
                        „Mohamed Lahbous (alias a) Mohamed Ennouini, b) Hassan, c) Hocine). Gimimo data: 1978 m. Gimimo vieta: Malis. Pilietybė: Malio. Adresas: Malis. Įtraukimo į sąrašą pagal 2a straipsnio 4 dalies b punktą data: 2013 10 24.“
                        pakeičiamas taip:
                        „Mohamed Lahbous (alias a) Mohamed Ennouini, b) Hassan, c) Hocine). Gimimo data: 1978 m. Gimimo vieta: Malis. Pilietybė: Malio. Adresas: Malis. Kita informacija: judėjimo Mouvement pour l'Unification et le Jihad en Afrique de l'Ouest (MUJAO) narys. 2013 m. vasario 24 d. duomenimis, miręs. Įtraukimo į sąrašą pagal 7d straipsnio 2 dalies i punktą data: 2013 10 24.“

                        5.

                        Toliau nurodytame antraštinės dalies „Fiziniai asmenys“ įraše pateikti identifikavimo duomenys iš dalies keičiami taip:
                        „Nusret Imamovic (alias Nusret Sulejman Imamovic). Gimimo data: a) 1971 9 26, b) 1977 9 26. Pilietybė: Bosnijos ir Hercegovinos paso Nr.: a) 349054 (Bosnijos ir Hercegovinos paso numeris), b) 3490054 (Bosnijos ir Hercegovinos paso numeris). Adresas: Sirijos Arabų Respublika (vieta 2015 m. rugsėjo mėn. duomenimis). Įtraukimo į sąrašą pagal 7d straipsnio 2 dalies i punktą data: 2016 2 29.“
                        pakeičiamas taip:
                        „Nusret Imamovic (alias Nusret Sulejman Imamovic). Gimimo data: a) 1971 9 26, b) 1977 9 26. Gimimo vieta: Miljanovci, Kalesijos savivaldybė, Bosnija. Pilietybė: Bosnijos ir Hercegovinos paso Nr.: a) 349054 (Bosnijos ir Hercegovinos paso numeris), b) 3490054 (Bosnijos ir Hercegovinos paso numeris). Adresas: Sirijos Arabų Respublika (vieta 2015 m. rugsėjo mėn. duomenimis). Įtraukimo į sąrašą pagal 7d straipsnio 2 dalies i punktą data: 2016 2 29.“


title: 2019 m. gegužės 29 d. Komisijos įgyvendinimo reglamentas (ES) 2019/987, kuriuo iš dalies keičiamos Įgyvendinimo reglamento (ES) Nr. 293/2012 nuostatos dėl naujų lengvųjų komercinių transporto priemonių, kurių tipas tvirtinamas per daugiapakopį procesą, išmetamo CO2 kiekio stebėsenos

text:
18.6.2019

                  LT

                  Europos Sąjungos oficialusis leidinys

                  L 160/8

         KOMISIJOS ĮGYVENDINIMO REGLAMENTAS (ES) 2019/987
         2019 m. gegužės 29 d.
         kuriuo iš dalies keičiamos Įgyvendinimo reglamento (ES) Nr. 293/2012 nuostatos dėl naujų lengvųjų komercinių transporto priemonių, kurių tipas tvirtinamas per daugiapakopį procesą, išmetamo CO2 kiekio stebėsenos
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. gegužės 11 d. Europos Parlamento ir Tarybos reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (1), ypač į jo 8 straipsnio 9 dalies pirmą pastraipą,
         kadangi:

                     (1)

                     Komisijos įgyvendinimo reglamente (ES) Nr. 293/2012 (2) reikalaujama, kad valstybės narės ir gamintojai pateiktų tam tikrus naujų lengvųjų komercinių transporto priemonių registracijos duomenis pagal Reglamentą (ES) Nr. 510/2011;

                     (2)

                     Komisijos reglamentu (ES) 2017/1151 (3) nustatyta nauja reglamentuojama bandymo, kuriuo matuojamas lengvųjų transporto priemonių išmetamo CO2 kiekis ir degalų sąnaudos, procedūra, vadinamoji pasaulinė suderinta lengvųjų transporto priemonių bandymo procedūra (WLTP), nuo 2019 m. rugsėjo 1 d. turi pakeisti Komisijos reglamentu (EB) Nr. 692/2008 (4) nustatytą naująjį Europos važiavimo ciklą (NEDC). Šis pakeitimas taip pat turės įtakos N1 klasės transporto priemonių, kurių tipas tvirtinamas per daugiapakopį procesą (toliau – transporto priemonės, kurioms taikomas pakopinis tipo patvirtinimas), išmetamo CO2 kiekio ir degalų sąnaudų nustatymo metodikai;

                     (3)

                     pagal Reglamentą (ES) Nr. 510/2011, transporto priemonės, kuriai taikomas pakopinis tipo patvirtinimas, savitasis išmetamo CO2 kiekis turi būti priskiriamas bazinės transporto priemonės gamintojui. Kad bazinės transporto priemonės gamintojas galėtų veiksmingai ir pakankamai užtikrintai planuoti atitiktį savitosioms CO2 kiekio normoms, metodika užtikrina, kad tam gamintojui priskiriamas išmetamo CO2 kiekis ir masė būtų žinomi bazinės transporto priemonės gamybos ir pardavimo metu, o ne tik tada, kai galutinio etapo gamintojas sukomplektuotą transporto priemonę pateikia rinkai;

                     (4)

                     bazinės transporto priemonės gamintojas turėtų pranešti Komisijai pradines vertes, naudojamas apskaičiuojant interpoliaciją, nurodytą Reglamento (ES) Nr. 510/2011 II priedo A dalies 1a.1 punkte, ir nesukomplektuotos bazinės transporto priemonės išmetamo CO2 kiekio ir masės vertes. Šios vertės turėtų būti naudojamos apskaičiuojant bazinės transporto priemonės gamintojo vidutinį savitąjį išmetamų teršalų kiekį ir jo savitąją teršalų išmetimo normą;

                     (5)

                     nekomplektinių bazinių transporto priemonių, parduotų praėjusiais kalendoriniais metais tam, kad jas sukomplektuotų antrojo etapo gamintojas, gamintojai turėtų Europos aplinkos agentūros verslo duomenų saugyklai pateikti Reglamento (ES) Nr. 510/2011 II priede nurodytus duomenis;

                     (6)

                     todėl Įgyvendinimo reglamentas (ES) Nr. 293/2012 turėtų būti atitinkamai iš dalies pakeistas;

                     (7)

                     šiame reglamente nustatytos priemonės atitinka Klimato kaitos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 293/2012 10 straipsnis papildomas 3 ir 4 dalimis:

                  „3.   Preliminarios savitosios teršalų išmetimo normos ir preliminaraus vidutinio savitojo išmetamo CO2 kiekio apskaičiavimo ir pradinių verčių, naudojamų pagal Reglamento (ES) Nr. 510/2011 II priedo A dalies 1a.1 punktą, tikrinimo tikslais gamintojai elektroninėmis duomenų perdavimo priemonėmis Komisijai į Europos aplinkos agentūros tvarkomą centrinę duomenų saugyklą pateikia duomenis apie kiekvieną per praėjusius kalendorinius metus Sąjungoje jų parduotą bazinę transporto priemonę, kurios tipas tvirtinamas per daugiapakopį procesą, kaip nurodyta to reglamento II priedo A dalies 1c punkte.
                  Duomenys elektroninėmis duomenų perdavimo priemonėmis perduodami į Europos aplinkos agentūros tvarkomą duomenų saugyklą.

                  4.   Jei gamintojai nepateikia 3 dalyje nurodytų išsamių duomenų, preliminari savitoji teršalų išmetimo norma ir preliminarus vidutinis savitasis išmetamų teršalų kiekis apskaičiuojami remiantis valstybių narių pateiktais išsamiais duomenimis.“

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas pagal Sutartis privalomas visas ir tiesiogiai taikomas valstybėse narėse.
            Priimta Briuselyje 2019 m. gegužės 29 d.

                  Komisijos vardu

                  Pirmininkas

               Jean-Claude JUNCKER

            (1)  OL L 145, 2011 5 31, p. 1.

            (2)  2012 m. balandžio 3 d. Komisijos įgyvendinimo reglamentas (ES) Nr. 293/2012 dėl naujų lengvųjų komercinių transporto priemonių registracijos stebėsenos ir duomenų teikimo pagal Europos Parlamento ir Tarybos reglamentą (ES) Nr. 510/2011 (OL L 98, 2012 4 4, p. 1).

            (3)  2017 m. birželio 1 d. Komisijos reglamentas (ES) 2017/1151, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Komisijos reglamentas (EB) Nr. 692/2008 (OL L 175, 2017 7 7, p. 1).

            (4)  2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).


title: 2019 m. birželio 17 d. Komisijos įgyvendinimo reglamentas (ES) 2019/989, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos chlorprofamo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
18.6.2019

                  LT

                  Europos Sąjungos oficialusis leidinys

                  L 160/11

         KOMISIJOS ĮGYVENDINIMO REGLAMENTAS (ES) 2019/989
         2019 m. birželio 17 d.
         kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos chlorprofamo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį ir 78 straipsnio 2 dalį,
         kadangi:

                     (1)

                     pagal Komisijos direktyvą 2004/20/EB (2) chlorprofamas buvo įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos chlorprofamo patvirtinimas nustoja galioti 2019 m. liepos 31 d.;

                     (4)

                     pagal Komisijos įgyvendinimo reglamento (ES) Nr. 844/2012 1 straipsnį per tame straipsnyje nustatytą laikotarpį buvo pateikta paraiška dėl chlorprofamo (5) patvirtinimo galiojimo pratęsimo;

                     (5)

                     darbo grupė, kurią sudaro trys pareiškėjai, pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2016 m. balandžio 29 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba patvirtinimo galiojimo pratęsimo vertinimo ataskaitą perdavė pareiškėjui ir valstybėms narėms, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2017 m. birželio 18 d. Tarnyba pateikė Komisijai išvadas (6), ar galima manyti, kad chlorprofamas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. Tarnyba padarė išvadą, kad neįmanoma atlikti galutinio rizikos, kurią vartotojams kelia su maistu suvartojamas kiekis, vertinimo, nes nustatyta, kad trūksta tam tikrų duomenų ir esama neaiškumų, susijusių su maistinių kultūrų naudojimo paskirtimis. Vis dėlto, preliminaraus vartotojams kylančios rizikos vertinimo rezultatai parodė, kad vienas su chlorprofamu susijęs svarbus aspektas kelia susirūpinimą, nes nustatyta, kad su maistu suvartojamas chlorprofamas ir jo pagrindinis metabolitas 3-chloranilinas vartotojams kelia trumpalaikę ir ilgalaikę riziką. Be to, Tarnyba taip pat padarė išvadą, kad reikia atlikti tolesnį chlorprofamo galimų endokrininę sistemą ardančių savybių mokslinį vertinimą ir kad neįmanoma užbaigti rizikos, kurią netiksliniams nariuotakojams kelia naudojimas laukuose, vertinimo;

                     (9)

                     Komisija paragino pareiškėjus pateikti pastabų dėl Tarnybos išvadų ir, remiantis Įgyvendinimo reglamento (ES) Nr. 844/2012 14 straipsnio 1 dalimi, dėl patvirtinimo galiojimo pratęsimo ataskaitos projekto. Pareiškėjai pateikė pastabas ir jos buvo atidžiai išnagrinėtos;

                     (10)

                     vis dėlto, nepaisant pareiškėjų argumentų, su veikliąja medžiaga susijusių problemų pašalinti nepavyko;

                     (11)

                     2019 m. sausio 23 d. vienas darbo grupės, pateikusios paraišką dėl chlorprofamo patvirtinimo atnaujinimo, narys pranešė Komisijai nusprendęs nebepritarti tipiškam chlorprofamo naudojimui bulvėms nuo sudygimo apsaugoti. 2019 m. kovo 19 d. darbo grupė pranešė Komisijai, kad nebepritaria visoms tipiško naudojimo paskirtims, išskyrus nemaistinėms kultūroms, t. y. gėlių svogūnėliams, apsaugoti;

                     (12)

                     dėl šių priežasčių nebuvo nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas yra naudojamas pagal vieną ar kelias tipiškas paskirtis. Todėl, remiantis to reglamento 20 straipsnio 1 dalies b punktu, tikslinga nepratęsti veikliosios medžiagos chlorprofamo patvirtinimo galiojimo;

                     (13)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (14)

                     valstybėms narėms turėtų būti skirta pakankamai laiko augalų apsaugos produktų, kurių sudėtyje yra chlorprofamo, registracijai panaikinti;

                     (15)

                     tais atvejais, kai valstybės narės augalų apsaugos produktams, kurių sudėtyje yra chlorprofamo, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip 2020 m. spalio 8 d.;

                     (16)

                     Komisijos įgyvendinimo reglamentu (ES) 2018/917 (7) chlorprofamo patvirtinimo galiojimo pabaigos data pratęsta iki 2019 m. liepos 31 d., kad šios medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Tačiau atsižvelgiant į tai, kad sprendimas buvo priimtas iki pratęsto galiojimo pabaigos datos, šis reglamentas turėtų būti taikomas kuo greičiau;

                     (17)

                     šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl chlorprofamo patvirtinimo;

                     (18)

                     Augalų, gyvūnų, maisto ir pašarų nuolatinis komitetas nepateikė nuomonės per komiteto pirmininko nustatytą terminą. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Apeliacinis komitetas nuomonės nepateikė,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo nepratęsimas
            Veikliosios medžiagos chlorprofamo patvirtinimo galiojimas nėra pratęsiamas.

            2 straipsnis
            Įgyvendinimo reglamento (ES) Nr. 540/2011 pakeitimas
            Iš Įgyvendinimo reglamento (ES) Nr. 540/2011 priedo A dalies išbraukiama 78 eilutė (chlorprofamas).

            3 straipsnis
            Pereinamojo laikotarpio priemonės
            Valstybės narės panaikina augalų apsaugos produktų, kurių sudėtyje yra veikliosios medžiagos chlorprofamo, registraciją ne vėliau kaip 2020 m. sausio 8 d.

            4 straipsnis
            Lengvatinis laikotarpis
            Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2020 m. spalio 8 d.

            5 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 17 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2004 m. kovo 2 d. Komisijos direktyva 2004/20/EB, iš dalies keičianti Tarybos direktyvą 91/414/EEB, į veikliųjų medžiagų sąrašą įtraukiant chlorprofamą (OL L 70, 2004 3 9, p. 32).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA (European Food Safety Authority), 2017. Conclusion on the peer review of the pesticide risk assessment of the active substance chlorpropham. EFSA Journal 2017;15(7):4903, 29 p. doi:10.2903/j.efsa.2017.4903.

            (7)  2018 m. birželio 27 d. Komisijos įgyvendinimo reglamentas (ES) 2018/917, kuriuo dėl veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, karvono, chlorprofamo, ciazofamido, desmedifamo, dimetoato, dimetomorfo, dikvato, etefono, etoprofoso, etoksazolio, famoksadono, fenamidono, fenamifoso, flumioksazino, fluoksastrobino, folpeto, foramsulfurono, formetanato, Gliocladium catenulatum (padermė J1446), izoksaflutolo, metalaksilo-M, metiokarbo, metoksifenozido, metribuzino, milbemektino, oksasulfurono, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo, pimetrozino ir s-metolachloro patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 163, 2018 6 28, p. 13).


title: 2019 m. balandžio 16 d. Komisijos įgyvendinimo reglamentas (ES) 2019/1013 dėl išankstinio pranešimo apie į Sąjungą įvežamas tam tikrų kategorijų gyvūnų ir prekių siuntas (Tekstas svarbus EEE.)

text:
21.6.2019

                  LT

                  Europos Sąjungos oficialusis leidinys

                  L 165/8

         KOMISIJOS ĮGYVENDINIMO REGLAMENTAS (ES) 2019/1013
         2019 m. balandžio 16 d.
         dėl išankstinio pranešimo apie į Sąjungą įvežamas tam tikrų kategorijų gyvūnų ir prekių siuntas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 58 straipsnio pirmos pastraipos b punktą,
         kadangi:

                     (1)

                     Reglamentu (ES) 2017/625, inter alia, nustatoma oficialios kontrolės ir kitos oficialios veiklos, susijusių su iš trečiųjų šalių į Sąjungą įvežamais gyvūnais ir prekėmis, vykdymo sistema, siekiant patikrinti, ar laikomasi Sąjungos teisės aktų, ir taip užtikrinti žmonių, gyvūnų ir augalų sveikatą, gyvūnų gerovę ir, kalbant apie genetiškai modifikuotus organizmus (GMO) ir augalų apsaugos produktus, taip pat saugoti aplinką. Ši sistema taikoma vykdant per paskirtus pasienio kontrolės postus iš trečiųjų šalių į Sąjungą įvežamų gyvūnų ir prekių oficialią kontrolę;

                     (2)

                     Reglamentu (ES) 2017/625 reikalaujama, kad už tam tikras į Sąjungą įvežamas siuntas atsakingi veiklos vykdytojai, prieš įveždami jas į Sąjungą, pateiktų išankstinį pranešimą pasienio kontrolės posto kompetentingoms institucijoms. Siekiant sudaryti šioms institucijoms sąlygas laiku ir veiksmingai atlikti oficialią kontrolę, tikslinga nustatyti minimalų išankstinio pranešimo pateikimo terminą – vieną darbo dieną iki siuntų atvežimo;

                     (3)

                     tačiau dėl su transportu susijusių logistinių apribojimų tam tikrais atvejais gali būti neįmanoma laikytis vienos darbo dienos iki siuntos atvežimo termino pateikti išankstinį pranešimą. Taip, pvz., gali būti tokiais atvejais, kai siunta iš išsiuntimo vietos į pasienio kontrolės postą atvežama per mažiau nei 24 val., o prieš ją pakraunant trūksta bendrajam sveikatos įvežimo dokumentui (BSĮD) užpildyti ir išankstiniam pranešimui pagal Reglamento (ES) 2017/625 56 straipsnio 3 dalies a punktą pateikti reikalingos informacijos. Tokiais atvejais valstybėms narėms turėtų būti leidžiama reikalauti, kad išankstinis pranešimas būtų pateiktas likus bent keturioms valandoms iki siuntos atvežimo, kad ir tokiomis aplinkybėmis būtų galima užtikrinti, jog oficiali kontrolė bus įvykdyta laiku ir veiksmingai;

                     (4)

                     Komisijos deleguotajame reglamente (ES) 2019/1012 (2) nustatyta, kad valstybės narės, siekdamos atsižvelgti į konkrečius geografinius apribojimus, gali atleisti nuo tam tikrų būtiniausių pasienio kontrolės punktams taikomų reikalavimų pasienio kontrolės postus, kurie turi būti paskirti neapdorotų medienos rąstų ir pjautinės bei smulkintos medienos importo tikslais. Tuo reglamentu taip pat nustatyta, kad pirmiau minėtų prekių oficialią kontrolę ir kitą oficialią veiklą pasienio kontrolės poste gali vykdyti mobilioji oficialios kontrolės grupė. Todėl siekiant suteikti pakankamai laiko oficialiai kontrolei ir kitai oficialiai veiklai suorganizuoti tuose pasienio kontrolės postuose, į šį reglamentą turėtų būti įtraukta nuostata, kuria leidžiama nukrypti nuo taisyklių dėl minimalaus išankstinio pranešimo apie siuntų atvežimą pateikimo termino;

                     (5)

                     kadangi Reglamentas (ES) 2017/625 yra taikomas nuo 2019 m. gruodžio 14 d., šis reglamentas taip pat turėtų būti taikomas nuo tos dienos;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Išankstinis pranešimas apie siuntas

               1.   Už Reglamento (ES) 2017/625 47 straipsnio 1 dalyje nurodytų kategorijų gyvūnų ir prekių siuntą atsakingas veiklos vykdytojas bent prieš vieną darbo dieną iki numatomo siuntos atvežimo pateikia išankstinį pranešimą pirmojo įvežimo į Sąjungą pasienio kontrolės posto kompetentingai institucijai.

               2.   Nukrypstant nuo šio straipsnio 1 dalies, kai dėl logistinių apribojimų neįmanoma laikytis toje dalyje nustatyto termino, pasienio kontrolės postų kompetentingos institucijos gali taikyti bent keturių valandų iki numatomo siuntos atvežimo terminą išankstiniam pranešimui pateikti.

               3.   Nukrypstant nuo šio straipsnio 1 dalies, pagal Komisijos deleguotojo reglamento (ES) 2019/1012 4 straipsnį paskirtų neapdorotų medienos rąstų ir pjautinės bei smulkintos medienos importo pasienio kontrolės postų kompetentingoms institucijos gali taikyti iki penkių darbo dienų iki numatomo tokių siuntų atvežimo terminą išankstiniam pranešimui pateikti.

            2 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. gruodžio 14 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 95, 2017 4 7, p. 1.

            (2)  2019 m. kovo 12 d. Komisijos deleguotasis reglamentas (ES) 2019/1012, kuriuo nukrypstant nuo kontrolės punktų skyrimo taisyklių ir pasienio kontrolės postams taikomų būtiniausių reikalavimų papildomas Europos Parlamento ir Tarybos reglamentas (ES) 2017/625 (žr. šio Oficialiojo leidinio p. 4).


title: 2019 m. birželio 12 d. Komisijos įgyvendinimo reglamentas (ES) 2019/1014, kuriuo nustatomos išsamios pasienio kontrolės postų, įskaitant tikrinimo centrus, ir šių postų ir centrų sąrašuose naudojamų formų, kategorijų bei vartojamų santrumpų būtiniausių reikalavimų taisyklės (Tekstas svarbus EEE.)

text:
21.6.2019

                  LT

                  Europos Sąjungos oficialusis leidinys

                  L 165/10

         KOMISIJOS ĮGYVENDINIMO REGLAMENTAS (ES) 2019/1014
         2019 m. birželio 12 d.
         kuriuo nustatomos išsamios pasienio kontrolės postų, įskaitant tikrinimo centrus, ir šių postų ir centrų sąrašuose naudojamų formų, kategorijų bei vartojamų santrumpų būtiniausių reikalavimų taisyklės
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 60 straipsnio 2 dalį ir 64 straipsnio 4 dalį,
         kadangi:

                     (1)

                     Reglamentu (ES) 2017/625 nustatoma, be kita ko, oficialios kontrolės ir kitos oficialios veiklos, susijusių su iš trečiųjų šalių į Sąjungą įvežamais gyvūnais ir prekėmis, vykdymo sistema, siekiant patikrinti, ar laikomasi Sąjungos žemės ūkio maisto produktų grandinės teisės aktų, ir taip užtikrinti žmonių, gyvūnų ir augalų sveikatą, gyvūnų gerovę ir, kalbant apie genetiškai modifikuotus organizmus (GMO) ir augalų apsaugos produktus, taip pat saugoti aplinką. Jame nurodyta, kad gyvūnų ir prekių siuntoms turi būti taikoma oficiali kontrolė pirmojo įvežimo į Sąjungą pasienio kontrolės poste. Tuo tikslu valstybės narės turi paskirti atitinkamus pasienio kontrolės postus;

                     (2)

                     Reglamente (ES) 2017/625 nustatyti būtiniausi reikalavimai, kuriuos turi atitikti pasienio kontrolės postai, kad juos būtų galima paskirti. Todėl tikslinga nustatyti išsamias būtiniausių reikalavimų, susijusių su pasienio kontrolės postų infrastruktūra, įranga ir dokumentais, taisykles;

                     (3)

                     siekiant apsaugoti žmonių ir gyvūnų sveikatą reikėtų nustatyti papildomas išsamias būtiniausių reikalavimų, taikomų pasienio kontrolės postams, kurie buvo paskirti gyvūnų kategorijos ir tam tikrų prekių kategorijų, pvz., gyvūninių produktų, šalutinių gyvūninių produktų, genetinės medžiagos produktų, sudėtinių produktų ir šieno bei šiaudų, atžvilgiu, taisykles;

                     (4)

                     tam tikrais atvejais, siekiant atsižvelgti į tam tikrų ne konteineriuose vežamų siuntų, pvz., žuvininkystės produktų arba šalutinių gyvūninių produktų siuntų, sudarytų, pvz., iš vilnos, ir didelio tūrio nesupakuotų prekių siuntų, kurias sudaro didelis vežamų nesupakuotų krovinių kiekis, iškrovimo reikalavimus, pasienio kontrolės postams neturėtų būti taikomas reikalavimas turėti stogu uždengtą iškrovimo zoną. Atsižvelgiant į tai, kad gyvūninių ir negyvūninių skystų piltinių krovinių siuntos yra tiesiogiai iškraunamos iš transporto priemonės į talpyklas specialiais vamzdžiais, neturėtų būti reikalaujama, kad pasienio kontrolės postuose būtų zonos ar patalpos, kuriose būtų galima iškrauti prekes, ir tikrinimo patalpos arba zonos, kuriose būtų galima atlikti skystų piltinių prekių oficialią kontrolę ir kitą oficialią veiklą;

                     (5)

                     siekiant išvengti kryžminės taršos, tikslinga nustatyti atskyrimo reikalavimus, taikytinus pasienio kontrolės postų, kurie paskirti gyvūninių produktų, sudėtinių produktų, šalutinių gyvūninių produktų ir genetinės medžiagos produktų atžvilgiu, iškrovimo, saugojimo ir tikrinimo infrastruktūros objektams. Tačiau turėtų būti nustatytos nuostatos, leidžiančios nukrypti nuo atskyrimo reikalavimų, kai pasienio kontrolės postas yra paskirtas tik supakuotų prekių, arba supakuotų ir tam tikrų nesupakuotų prekių atžvilgiu, kai remiantis kompetentingų institucijų atliktu rizikos įvertinimu pasienio kontrolės poste nėra kryžminės taršos galimybės. Pastaruoju atveju, siekdamos veiksmingai kovoti su kryžminės taršos rizika, kompetentingos institucijos taip pat turėtų užtikrinti, kad siuntos būtų tvarkomos skirtingu laiku ir kad iki kitos siuntos atvežimo infrastruktūros objektai būtų išvalyti ir dezinfekuoti;

                     (6)

                     į Sąjungą įvežami gyvūnai ir prekės, kuriems taikoma oficiali kontrolė pasienio kontrolės postuose, gali neatitikti Sąjungos teisės aktų, todėl, siekiant išvengti bet kokios kryžminės taršos rizikos, tikslinga nustatyti taisykles, kuriomis būtų draudžiama naudoti tam tikrus pasienio kontrolės postų infrastruktūros objektus Sąjungos vidaus prekybai skirtų gyvūnų ir prekių siuntoms ir leidžiama juos naudoti gyvūnų ir prekių siuntoms, kurios skirtos eksportui arba vežamos iš vieno Sąjungos teritorijos punkto į kitą, kirtus trečiosios šalies teritoriją, su sąlyga, kad kompetentingos institucijos taiko atitinkamas rizikos prevencijos priemones. Tokios priemonės turėtų būti taikomos įvertinus atitinkamų infrastruktūros objektų pajėgumą tokiai papildomai veiklai vykdyti. Kompetentingos institucijos turėtų būti nustačiusios tinkamą tvarką, kad gyvūnai būtų tvarkomi laikantis Sąjungos taisyklių dėl gyvūnų gerovės;

                     (7)

                     siekiant efektyviau vykdyti oficialią kontrolę ir kitą oficialią veiklą, turėtų būti užtikrintas tam tikras lankstumas, tam tikromis sąlygomis leidžiant naudoti komercinių įmonių saugyklas ir saugoti prekes transporto priemonėse, kuriose siunta buvo atgabenta į pasienio kontrolės postą;

                     (8)

                     kad būtų lengviau veiksmingai organizuoti ir vykdyti oficialią kontrolę ir kitą oficialią veiklą, tikslinga leisti pasienio kontrolės postus padalyti į vieną ar daugiau tikrinimo centrų, kuriuose būtų tikrinami tų kategorijų gyvūnai ir prekės, kurių atžvilgiu pasienio kontrolės postas yra paskirtas. Šiuo tikslu turėtų būti nustatyti būtiniausi tikrinimo centrų reikalavimai;

                     (9)

                     Komisija per pasienio kontrolės posto skyrimo procesą turėtų įvertinti, ar tikrinimo centrai atitinka Reglamento (ES) 2017/625 64 straipsnio 3 dalyje nustatytus būtiniausius pasienio kontrolės postų reikalavimus ir šiame reglamente nustatytas išsamias būtiniausių reikalavimų taisykles. Todėl valstybės narės, pranešdamos Komisijai apie pasienio kontrolės posto paskyrimą, turėtų kartu pateikti visą būtiną informaciją apie tikrinimo centrus;

                     (10)

                     siekiant užtikrinti, kad būtų tinkamai tikrinama, ar pasienio kontrolės postai ir tikrinimo centrai atitinka Reglamento (ES) 2017/625 64 straipsnio 3 dalyje nustatytus būtiniausius reikalavimus ir šiame reglamente nustatytas išsamias taisykles, valstybės narės turėtų pranešti Komisijai apie bet kokius pasienio kontrolės posto arba jame esančio tikrinimo centro infrastruktūros ar veiklos pokyčius, jei dėl tokių pokyčių reikia atnaujinti Komisijai pagal Reglamento (ES) 2017/625 59 straipsnio 2 dalį pateiktą informaciją. Todėl tikslinga šiuo reglamentu nustatyti reikalavimą, kad valstybės narės atitinkamai informuotų Komisiją;

                     (11)

                     Reglamento (ES) 2017/625 53 straipsnio 2 dalyje ir 60 straipsnio 1 dalyje nustatytas reikalavimas, kad kiekviena valstybė narė internete pateiktų aktualius jos teritorijoje esančių pasienio kontrolės postų ir kontrolės punktų sąrašus ir tam tikrą informaciją apie kiekvieną pasienio kontrolės postą ir kontrolės punktą. Todėl šiame reglamente tikslinga nustatyti pasienio kontrolės postų ir kontrolės punktų sąrašų formą kartu su santrumpomis, vartotinomis gyvūnų ir prekių kategorijoms, kurių atžvilgiu pasienio kontrolės postai ir kontrolės punktai buvo paskirti, ir papildomai su paskyrimo aprėptimi susijusiai konkrečiai informacijai nurodyti;

                     (12)

                     skaidrumo sumetimais pasienio kontrolės postų sąraše prie posto turėtų būti nurodyti ir visi kaip posto dalis naudojami tikrinimo centrai ir nurodomos tikrinimo centruose tikrinamų gyvūnų ir prekių kategorijos. Visi su tikrinimo centrais susiję pakeitimai turėtų būti tiksliai nurodyti sąraše;

                     (13)

                     taisyklės, kurias Komisija turi nustatyti pagal Reglamento (ES) 2017/625 60 straipsnio 2 dalį ir 64 straipsnio 4 dalį, yra glaudžiai tarpusavyje susijusios, nes jos visos yra susijusios su reikalavimais, taikomais pasienio kontrolės postams ir kontrolės punktams, todėl jos turėtų būti taikomos nuo tos pačios dienos. Tam, kad šias taisykles būtų lengviau taikyti teisingai ir išsamiai, tikslinga jas nustatyti viename akte;

                     (14)

                     Komisijos sprendime 2001/812/EB (2) nustatyti būtiniausi pasienio kontrolės postų, patvirtintų pagal Tarybos direktyvą 97/78/EB (3), ir tikrinimo centrų reikalavimai bei jų įtraukimo į sąrašą taisyklės. Komisijos sprendimu 2009/821/EB (4) sudarytas patvirtintų pasienio kontrolės postų sąrašas. Komisijos direktyvoje 98/22/EB (5) nustatyti minimalūs augalų, augalinių produktų ir kitų objektų, įvežamų iš trečiųjų šalių, sveikatos patikrinimų reikalavimai pagal Tarybos direktyvą 2000/29/EB (6). Siekiant užtikrinti nuoseklumą ir išvengti reikalavimų sutapimo, Sprendimas 2001/812/EB, Sprendimas 2009/821/EB ir Direktyva 98/22/EB turėtų būti panaikinti;

                     (15)

                     Reglamente (ES) 2017/625 išdėstytos atitinkamos nuostatos ir įgaliojimai Komisijai pradedami taikyti nuo 2019 m. gruodžio 14 d. Todėl šiame reglamente nustatytos taisyklės taip pat turėtų būti taikomos nuo tos dienos;

                     (16)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dalykas

               1.   Šiame reglamente nustatytos Reglamento (ES) 2017/625 įgyvendinimo taisyklės:

                           a)

                           bendros išsamios pasienio kontrolės postų ir kitų kontrolės punktų infrastruktūros, įrangos ir dokumentų būtiniausių reikalavimų taisyklės;

                           b)

                           konkrečios išsamios būtiniausių reikalavimų, taikomų pasienio kontrolės postams, paskirtiems Reglamento (ES) 2017/625 47 straipsnio 1 dalies a ir b punktuose nurodytoms gyvūnų ir prekių kategorijų atžvilgiu, taisyklės;

                           c)

                           išsamios tikrinimo centrų būtiniausių reikalavimų taisyklės;

                           d)

                           pasienio kontrolės postų ir kitų kontrolės punktų sąrašui sudaryti naudojama forma, kategorijos, santrumpos ir kita informacija.

            2 straipsnis
            Apibrėžtys
            Šiame reglamente vartojamų terminų apibrėžtys:
            1)   supakuotos prekės– prekės, sudėtos į bet kokios rūšies uždarą pakuotę, kad neištekėtų ar neiškristų;
            2)   tikrinimo centras– pasienio kontrolės poste įrengta atskira infrastruktūra gyvūnų ir prekių, susijusių su to pasienio kontrolės posto paskyrimo aprėptimi, oficialiai kontrolei ir kitai oficialiai veiklai vykdyti;
            3)   kanopiniai– kanopiniai, apibrėžti Tarybos direktyvos 2004/68/EB (7) 2 straipsnio d punkte;
            4)   registruoti arklinių šeimos gyvūnai– registruoti arklinių šeimos gyvūnai, apibrėžti Tarybos direktyvos 2009/156/EB (8) 2 straipsnio c punkte.

         I SKYRIUS

               Bendrieji būtiniausi pasienio kontrolės postų reikalavimai

            3 straipsnis
            Pasienio kontrolės posto infrastruktūra

               1.   Pasienio kontrolės postuose, paskirtuose Reglamento (ES) 2017/625 47 straipsnio 1 dalyje nurodytų gyvūnų ir prekių kategorijų atžvilgiu, turi būti šie infrastruktūros objektai:

                           a)

                           zonos arba patalpos, kuriose turi būti iškraunami gyvūnai ir prekės. Tokios zonos turi būti uždengtos stogu, išskyrus 4 dalyje nurodytus atvejus;

                           b)

                           tikrinimo patalpos arba zonos, kuriose tiekiamas karštas ir šaltas tekantis vanduo ir yra priemonės rankoms plauti ir džiovinti;

                           c)

                           gyvūnų laikymo zonos arba patalpos ir saugojimo zonos arba patalpos, įskaitant šaltąsias patalpas, kai tai reikalinga tos kategorijos, kurios atžvilgiu pasienio kontrolės postas buvo paskirtas, prekėms, ir

                           d)

                           galimybė patekti į tualetus, kuriuose yra priemonės rankoms plauti ir džiovinti.

               2.   1 dalyje nurodytose patalpose turi būti įrengtos lengvai valomos ir dezinfekuojamos sienos, grindys ir lubos, tinkama nuotekų sistema ir tinkamas natūralus arba dirbtinis apšvietimas.

               3.   1 dalyje nurodytos zonos turi būti lengvai valomos, jose turi būti tinkama nuotekų sistema ir tinkamas natūralus arba dirbtinis apšvietimas.

               4.   1 dalies a punkte nustatytas reikalavimas, kad iškrovimo vietos būtų uždengtos stogu, netaikomas šiais atvejais:

                           a)

                           ne konteineriuose vežamų žmonėms vartoti skirtų žuvininkystės produktų siuntų;

                           b)

                           šalutinių gyvūninių produktų, kuriuos sudaro vilna, nesupakuoti perdirbti gyvūniniai baltymai, pabiras mėšlas arba guanas, siuntų ir

                           c)

                           didelio tūrio nesupakuotų prekių, nurodytų Reglamento (ES) 2017/625 47 straipsnio 1 dalies c, d ir e punktuose, siuntų.

               5.   1 dalies a ir b punktuose nurodyti infrastruktūros objektai nėra būtini gyvūninių ir negyvūninių skystų piltinių krovinių oficialiai kontrolei ir kitai oficialiai veiklai vykdyti.

               6.   Valstybės narės Reglamento (ES) 2017/625 47 straipsnio 1 dalies c punkte nurodytų kategorijų prekių atžvilgiu paskirtiems pasienio kontrolės postams gali netaikyti šių reikalavimų:

                           a)

                           turėti įrangą karštam ir šaltam tekančiam vandeniui tiekti ir priemones rankoms plauti ir džiovinti, kaip nurodyta 1 dalies b punkte, ir

                           b)

                           turėti patalpas su lengvai dezinfekuojamomis lubomis, kaip nurodyta 2 dalyje.

               7.   Jei 1 dalies a, b ir c punktuose nurodyti infrastruktūros objektai naudojami gyvūniniams ir sudėtiniams produktams, jų negalima naudoti kitų kategorijų prekėms, nurodytoms Reglamento (ES) 2017/625 47 straipsnio 1 dalyje, tvarkyti.

               8.   Jei 1 dalies a, b ir c punktuose nurodyti infrastruktūros objektai naudojami genetinės medžiagos produktams ir šalutiniams gyvūniniams produktams, jų negalima naudoti negyvūniniams maisto produktams tvarkyti.

               9.   Nukrypstant nuo 7 ir 8 dalių reikalavimų, pasienio kontrolės postai gali naudoti 1 dalies a, b ir c punktuose nurodytus infrastruktūros objektus įvairių kategorijų prekėms tvarkyti šiais atvejais:

                           a)

                           pasienio kontrolės postai paskirti tik supakuotų prekių kategorijų atžvilgiu arba

                           b)

                           pasienio kontrolės postai paskirti supakuotų ir nesupakuotų prekių kategorijų atžvilgiu, jeigu laikomasi šių sąlygų:

                                       i)

                                       kompetentingos institucijos atlieka pasienio kontrolės postų rizikos vertinimą, kuriame nurodo, kaip gali būti užtikrinama, kad būtų išvengta kryžminės taršos, ir įgyvendina rizikos vertinime nustatytas tokios kryžminės taršos prevencijos priemones, ir

                                       ii)

                                       kompetentingos institucijos užtikrina, kad skirtingos nesupakuotų prekių siuntos ir supakuotų ir nesupakuotų prekių siuntos būtų tvarkomos skirtingu laiku. Tuo laiku, kai prekės netvarkomos, 1 dalies a, b ir c punktuose nurodyti infrastruktūros objektai išvalomi ir dezinfekuojami.

               10.   9 dalis netaikoma 1 dalies c punkte nurodytoms patalpoms, kai jos naudojamos nesupakuotiems gyvūniniams šalutiniams produktams saugoti.

               11.   Pasienio kontrolės posto kompetentingos institucijos gali leisti, vykdydamos priežiūrą, Reglamento (ES) 2017/625 47 straipsnio 1 dalyje nurodytoms prekėms naudoti komercines saugyklas, jeigu jos yra netoli pasienio kontrolės posto ir priklauso tos pačios muitinės kompetencijai.
               Tokios komercinės saugyklos gali būti naudojamos negyvūninių produktų tapatybės patikrinimams ir fiziniams patikrinimams atlikti, su sąlyga, kad tos saugyklos atitinka šiame reglamente nustatytus būtiniausius reikalavimus.

               12.   Prekės komercinėse saugyklose pagal 11 dalį saugomos laikantis higienos reikalavimų ir turi būti tinkamai paženklintos brūkšniniais kodais ar kitomis elektroninėmis priemonėmis arba etiketėmis. Jeigu prekės gali kelti pavojų žmonių, gyvūnų ir augalų sveikatai arba, jei tai GMO ir augalų apsaugos produktai, – aplinkai, jos taip pat laikomos atskiroje užrakinamoje patalpoje arba zonose, aptvertose nuo visų kitų komercinėje saugykloje saugomų prekių.

               13.   Jeigu pasienio kontrolės postas yra prie kelio, geležinkelio ar uosto, prekes gali būti leidžiama saugoti transporto priemonėse, kuriose jos buvo atgabentos į pasienio kontrolės postą, prižiūrint kompetentingoms institucijoms.

               14.   Valstybės narės praneša Komisijai apie bet kokius pasienio kontrolės posto arba jame esančio tikrinimo centro infrastruktūros arba veiklos pokyčius, jeigu dėl tokių pokyčių reikia atnaujinti Komisijai pagal Reglamento (ES) 2017/625 59 straipsnio 2 dalį pateiktą informaciją.

            4 straipsnis
            Pasienio kontrolės postų įranga ir dokumentai

               1.   Pasienio kontrolės postuose turi būti:

                           a)

                           įranga, skirta siuntoms sverti, jei jos naudojimas yra susijęs su tų kategorijų, kurių atžvilgiu pasienio kontrolės postas buvo paskirtas, gyvūnais ir prekėmis;

                           b)

                           siuntų iškrovimo, atidarymo ir tikrinimo įranga;

                           c)

                           valymo ir dezinfekavimo įranga ir jos naudojimo instrukcijos arba, kai valymą ir dezinfekavimą atlieka ne pasienio kontrolės posto tarnybos, o kiti subjektai, – dokumentais pagrįsta valymo ir dezinfekavimo sistema, ir

                           d)

                           tinkama įranga mėginiams laikinai saugoti kontroliuojamoje temperatūroje, kol jie bus išsiųsti į laboratoriją, ir tinkamos talpyklos jiems vežti.

               2.   Tikrinimo patalpose arba zonose, kai to reikia atsižvelgiant į gyvūnų ir prekių kategorijas, kurių atžvilgiu pasienio kontrolės postai paskirti, turi būti:

                           a)

                           stalas, kurio paviršius lygus, lengvai valomas ir dezinfekuojamas;

                           b)

                           termometras prekės paviršiaus ir vidaus temperatūrai matuoti;

                           c)

                           atšildymo įranga;

                           d)

                           mėginių ėmimo įranga ir

                           e)

                           plombavimo juosta ir numeruotos plombos arba etiketės, aiškiai paženklintos, kad galima būtų atsekti kilmę.

               3.   Jei būtina, siekiant užtikrinti mėginių, paimtų vykdant oficialią kontrolę, vientisumą, turi būti parengtos išsamios mėginių ėmimo tyrimams ir jų vežimo į paskirtą oficialią laboratoriją instrukcijos.

         II SKYRIUS

               Specialieji būtiniausi pasienio kontrolės postų reikalavimai

            5 straipsnis
            Pasienio kontrolės postai, paskirti tam tikrų kategorijų gyvūnų atžvilgiu

               1.   Be 3 ir 4 straipsniuose nustatytų reikalavimų, Reglamento (ES) 2017/625 47 straipsnio 1 dalies a punkte nurodytų gyvūnų atžvilgiu paskirtuose pasienio kontrolės postuose turi būti:

                           a)

                           persirengimo kambariai su įrengtais dušais;

                           b)

                           zonos ar patalpos 3 straipsnio 1 dalies a punkte nurodytiems gyvūnams iškrauti, kurios būtų pakankamai erdvios, šviesios ir vėdinamos;

                           c)

                           įranga gyvūnams šerti ir girdyti;

                           d)

                           infrastruktūra pašarams, kraikui, pakratams ir mėšlui laikyti arba nustatyta tvarka, pagal kurią šias paslaugas teikia išorės paslaugų teikėjas;

                           e)

                           laikymo zonos arba patalpos, kuriose atskirai laikomi toliau nurodytų kategorijų, kurių atžvilgiu pasienio kontrolės postas paskirtas, gyvūnai:

                                       i)

                                       kanopiniai, išskyrus registruotus arklinių šeimos gyvūnus;

                                       ii)

                                       registruoti arklinių šeimos gyvūnai ir

                                       iii)

                                       kiti gyvūnai (išskyrus kanopinius, bet įskaitant zoologijos soduose laikomus kanopinius);

                           f)

                           tikrinimo patalpos arba zonos, kuriose yra suvaržymo įranga ir įranga, reikalinga klinikiniams tyrimams atlikti, ir

                           g)

                           speciali įvažiavimo juosta arba kitos priemonės, kad gyvūnams nereikėtų be reikalo laukti ir kad jie galėtų kuo greičiau patekti į iškrovimo zoną.

               2.   1 dalies b, c, e, f ir g punktuose nurodyti infrastruktūros objektai turi būti suprojektuoti, įrengti, prižiūrimi ir naudojami taip, kad būtų išvengta gyvūnų sužeidimų ir nereikalingų kančių bei užtikrinta jų sauga.

               3.   1 dalies a, b, c, e ir f punktuose nurodyti infrastruktūros objektai sudaro vieną visą integruotą darbo vienetą.

               4.   1 dalyje nurodytų infrastruktūros objektų negalima naudoti Sąjungos vidaus prekybai skirtų gyvūnų siuntų oficialiai kontrolei ir kitai oficialiai veiklai vykdyti.
               1 dalyje nurodyti infrastruktūros objektai gali būti naudojami gyvūnų siuntų, skirtų eksportuoti iš Sąjungos arba vežti iš vienos iš teritorijų, išvardytų Reglamento (ES) 2017/625 I priede, į kitą tame priede nurodytą teritoriją, kirtus trečiosios šalies teritoriją, oficialiai kontrolei ir kitai oficialiai veiklai vykdyti, jeigu laikomasi šių sąlygų:

                           a)

                           kompetentingos institucijos atlieka pasienio kontrolės postų rizikos vertinimą, kuriame nurodo, kaip gali būti užtikrinama, kad būtų išvengta kryžminės taršos, ir įgyvendina rizikos vertinime nustatytas tokios kryžminės taršos prevencijos priemones, ir

                           b)

                           kompetentingos institucijos užtikrina, kad gyvūnų siuntos, skirtos eksportuoti iš Sąjungos arba vežti iš vienos iš teritorijų, išvardytų Reglamento (ES) 2017/625 I priede, į kitą tame priede nurodytą teritoriją, kirtus trečiosios šalies teritoriją, ir visos kitos į Sąjungą įvežamos gyvūnų siuntos būtų tvarkomos skirtingu laiku. Tuo metu, kai prekės netvarkomos, gyvūnų siuntoms tvarkyti skirti infrastruktūros objektai išvalomi ir dezinfekuojami.

               5.   1 dalies b, c, e ir f punktuose nurodytų infrastruktūros objektų negalima naudoti kitų kategorijų prekėms, nurodytoms Reglamento (ES) 2017/625 47 straipsnio 1 dalyje, tvarkyti.

            6 straipsnis
            Pasienio kontrolės postai, paskirti gyvūninių produktų, šalutinių gyvūninių produktų, genetinės medžiagos produktų, sudėtinių produktų, šieno ir šiaudų kategorijų atžvilgiu

               1.   Be 3 ir 4 straipsniuose nustatytų reikalavimų, Reglamento (ES) 2017/625 47 straipsnio 1 dalies b punkte nurodytų kategorijų prekių atžvilgiu paskirtuose pasienio kontrolės postuose turi būti:

                           a)

                           3 straipsnio 1 dalies b punkte nurodytos tikrinimo patalpos, kuriose prireikus būtų kontroliuojama temperatūra;

                           b)

                           jei postai buvo paskirti atšaldytų, užšaldytų ir aplinkos temperatūros prekių kategorijų atžvilgiu, tose patalpose turi būti galima vienu metu saugoti tas prekes kiekvienos tos kategorijos prekėms skirtoje atitinkamoje temperatūroje, kol bus gauti laboratorinių tyrimų, bandymų ar diagnostinių tyrimų rezultatai arba kompetentingos institucijos kontrolės išvados, ir

                           c)

                           persirengimo kambariai.

               2.   1 dalyje nurodyti infrastruktūros objektai sudaro vieną visą integruotą darbo vienetą.

               3.   1 dalyje nurodytų infrastruktūros objektų negalima naudoti Sąjungos vidaus prekybai skirtų prekių siuntų oficialiai kontrolei ir kitai oficialiai veiklai vykdyti.
               1 dalyje nurodyti infrastruktūros objektai gali būti naudojami prekių siuntų, skirtų eksportuoti iš Sąjungos arba vežti iš vienos iš teritorijų, išvardytų Reglamento (ES) 2017/625 I priede, į kitą tame priede nurodytą teritoriją, kirtus trečiosios šalies teritoriją, oficialiai kontrolei ir kitai oficialiai veiklai vykdyti, jeigu laikomasi šių sąlygų:

                           a)

                           kompetentingos institucijos atlieka pasienio kontrolės postų rizikos vertinimą, kuriame nurodo, kaip gali būti užtikrinama, kad būtų išvengta kryžminės taršos, ir įgyvendina rizikos vertinime nustatytas tokios kryžminės taršos prevencijos priemones, ir

                           b)

                           kompetentingos institucijos užtikrina, kad prekių siuntos, skirtos eksportuoti iš Sąjungos arba vežti iš vienos iš teritorijų, išvardytų Reglamento (ES) 2017/625 I priede, į kitą tame priede nurodytą teritoriją, kirtus trečiosios šalies teritoriją, ir visos kitos į Sąjungą įvežamos prekių siuntos būtų tvarkomos skirtingu laiku. Tuo laiku, kai prekės netvarkomos, prekių siuntoms tvarkyti skirti infrastruktūros objektai išvalomi ir dezinfekuojami.

               4.   1, 2 ir 3 dalyse nurodyti reikalavimai netaikomi gyvūninių ir negyvūninių skystų piltinių krovinių oficialiai kontrolei ir kitai oficialiai veiklai vykdyti.

               5.   Gyvos varlės, gyvos žuvys ir gyvi bestuburiai, skirti vartoti žmonėms, taip pat periniai kiaušiniai ir žvejybos masalas gali būti tikrinami pasienio kontrolės postuose, kurie buvo paskirti Reglamento (ES) 2017/625 47 straipsnio 1 dalies b punkte nurodytų prekių kategorijų atžvilgiu.

         III SKYRIUS

               Pasienio kontrolės postų ir kontrolės punktų sąrašai

            7 straipsnis
            Pasienio kontrolės postų ir kontrolės punktų sąraše naudojama forma, kategorijos, santrumpos ir kita informacija

               1.   Valstybės narės Reglamento (ES) 2017/625 60 straipsnio 1 dalyje nurodytai informacijai pateikti naudoja I priede nustatytą formą.

               2.   Rengdamos Reglamento (ES) 2017/625 60 straipsnio 1 dalyje nurodytus pasienio kontrolės postų sąrašus ir kontrolės punktų pagal Reglamento (ES) 2017/625 53 straipsnio 2 dalį sąrašus, valstybės narės vartoja II priede nurodytas santrumpas ir specifikacijas.

               3.   Prie pasienio kontrolės postų ir kontrolės punktų sąrašų pridedamas paaiškinimas, kuriame pateikiamos II priede nurodytos santrumpos ir specifikacijos.

         IV SKYRIUS

               Tikrinimo centrai

            8 straipsnis
            Tikrinimo centrų reikalavimai

               1.   Pasienio kontrolės postuose gali būti vienas ar daugiau tikrinimo centrų, kurie prireikus vykdo tų kategorijų gyvūnų ir prekių, kurios yra susijusios su to pasienio kontrolės posto paskyrimo aprėptimi, oficialią kontrolę ir kitą oficialią veiklą.

               2.   Tikrinimo centrai turi atitikti būtiniausius pasienio kontrolės postams taikomus reikalavimus, nustatytus Reglamento (ES) 2017/625 64 straipsnio 3 dalyje, ir šio reglamento išsamias būtiniausių reikalavimų taisykles.
               Reglamento (ES) 2017/625 64 straipsnio 3 dalies f punkto reikalavimai netaikomi tikrinimo centrams, kurie gali naudotis technologijomis ir įranga, skirtomis to reglamento 131 straipsnyje nurodytai oficialios kontrolės informacijos valdymo sistemai (IMSOC), ir kitomis kompiuterinėmis informacijos valdymo sistemomis, esančiomis kitoje to paties pasienio kontrolės posto patalpoje.

               3.   Tikrinimo centrai turi:

                           a)

                           priklausyti tos pačios pasienio kontrolės posto muitinės kompetencijai ir

                           b)

                           būti prižiūrimi tos pačios pasienio kontrolės posto kompetentingos institucijos.

               4.   Kai valstybės narės praneša Komisijai apie pasienio kontrolės posto paskyrimą pagal Reglamento (ES) 2017/625 59 straipsnį, jos taip pat pateikia Komisijai visą reikiamą informaciją apie kiekvieną tokiame pasienio kontrolės poste įsteigtą tikrinimo centrą.

               5.   Valstybės narės I priede nustatyta forma sąraše nurodo kiekvieną tikrinimo centrą kartu su atitinkamu pasienio kontrolės postu, paskirtu pagal Reglamento (ES) 2017/625 59 straipsnį. Teikiant tokią informaciją, laikantis 7 straipsnio, taip pat nurodomos tikrinimo centruose tikrinamų gyvūnų ir prekių kategorijos.

               6.   Valstybės narės iš 5 dalyje nurodyto sąrašo išbraukia tikrinimo centrus, nebeatitinkančius šio straipsnio 2 ir 3 dalių nuostatų, ir praneša Komisijai apie išbraukimą ir tokio sprendimo priežastis.

            9 straipsnis
            Panaikinimas
            Komisijos sprendimai 2001/812/EB ir 2009/821/EB bei Komisijos direktyva 98/22/EB panaikinami nuo 2019 m. gruodžio 14 d.

            10 straipsnis
            Įsigaliojimas ir taikymo pradžios data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. gruodžio 14 d.
            Tačiau pasienio kontrolės postams, kurie paskirti Reglamento (ES) 2017/625 47 straipsnio 1 dalies c punkte nurodytų prekių atžvilgiu pagal to reglamento 59 straipsnio 1 dalį ir kurie šio reglamento įsigaliojimo dieną neturi stogu uždengtų zonų arba patalpų kroviniams iškrauti, 3 straipsnio 1 dalies a punkto antrasis sakinys ir 3 straipsnio 3 dalis taikomi nuo 2021 m. gruodžio 14 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 12 d.

                  Komisijos vardu

                  Pirmininkas

               Jean-Claude JUNCKER

            (1)  OL L 93, 2017 4 7, p. 3.

            (2)  2001 m. lapkričio 21 d. Komisijos sprendimas 2001/812/EB, nustatantis pasienio kontrolės postų, atsakingų už produktų, iš trečiųjų šalių įvežamų į Bendriją, veterinarinius patikrinimus, patvirtinimo reikalavimus (OL L 306, 2001 11 23, p. 28).

            (3)  1997 m. gruodžio 18 d. Tarybos direktyva 97/78/EB, nustatanti principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (OL L 24, 1998 1 30, p. 9).

            (4)  2009 m. rugsėjo 28 d. Komisijos sprendimas 2009/821/EB sudaryti patvirtintų pasienio kontrolės postų sąrašą, nustatyti tam tikras patikrinimų, kuriuos atlieka Komisijos veterinarijos ekspertai, taisykles ir patvirtinti TRACES veterinarijos padalinius (OL L 296, 2009 11 12, p. 1).

            (5)  1998 m. balandžio 15 d. Komisijos direktyva 98/22/EB, nustatanti minimalius reikalavimus, keliamus augalų, augalinių produktų ir kitų objektų, įvežamų iš trečiųjų šalių, sveikatos patikrinimui Bendrijos kontrolės postuose, esančiuose ne paskirties vietoje (OL L 126, 1998 4 28, p. 26).

            (6)  2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).

            (7)  2004 m. balandžio 26 d. Tarybos direktyva 2004/68/EB, nustatanti gyvūnų sveikatos taisykles, reglamentuojančias tam tikrų kanopinių gyvūnų importą į ir tranzitą per Bendriją, iš dalies keičianti direktyvas 90/426/EEB ir 92/65/EEB ir panaikinanti Direktyvą 72/462/EEB (OL L 139, 2004 4 30, p. 321).

            (8)  2009 m. lapkričio 30 d. Tarybos direktyva 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (OL L 192, 2010 7 23, p. 1).

            I PRIEDAS

               Pasienio kontrolės postų sąrašo forma

                           1.

                           2.

                           3.

                           4.

                           5.

                           6.

                           7.

                           Pasienio kontrolės postas

                           Kontaktiniai duomenys

                           TRACES kodas

                           Transporto rūšis

                           Tikrinimo centrai

                           Gyvūnų ir prekių kategorijos ir specifikacijos

                           Papildomos specifikacijos, susijusios su paskyrimo aprėptimi

               Kontrolės punktų sąrašo forma

                           1.

                           2.

                           3.

                           6.

                           7.

                           Kontrolės punktas

                           Kontaktiniai duomenys

                           TRACES kodas

                           Gyvūnų ir prekių kategorijos ir specifikacijos

                           Papildomos specifikacijos, susijusios su paskyrimo aprėptimi

            II PRIEDAS

               1 laukelis. Pasienio kontrolės postas (PKP) ir (arba) kontrolės punktas (KP)

            PKP / KP pavadinimas

               2 laukelis. PKP ir KP kontaktiniai duomenys

            Tikslus adresas
            E. pašto adresas
            Telefono numeris
            Darbo valandos (privaloma tik PKP)
            Interneto svetainė (privaloma tik PKP)

               3 laukelis

            Priskirtas TRACES kodas

               4 laukelis. PKP transporto rūšis

                        A

                        –

                        oro uostas

                        F

                        –

                        geležinkelis

                        P

                        –

                        uostas

                        R

                        –

                        kelias

               5 laukelis. Tikrinimo centrai

            (atkreipkite dėmesį, kad viename PKP gali būti keli tikrinimo centrai)
            Tikrinimo centro pavadinimas
            Adresas ir kontaktiniai duomenys

               6 laukelis. PKP ir KP

            Gyvūnų ir prekių kategorijos ir specifikacijos

               7 laukelis: PKP ir KP

            Papildomos specifikacijos, susijusios su paskyrimo aprėptimi: papildomos specifikacijos apibūdinamos laisvu tekstu (1)

               Gyvūnų ir prekių kategorijoms, kurioms paskirtas PKP / KP, įskaitant, jei taikoma, tikrinimo centrus, taikomos santrumpos ir specifikacijos

               a)   Reglamento (ES) 2017/625 47 straipsnio 1 dalies a punkte nurodyti gyvūnai

                           Santrumpos

                        LA

                        Gyvi gyvūnai

                        -U

                        Kanopiniai, išskyrus registruotus arklinių šeimos gyvūnus

                        -E

                        Registruoti arklinių šeimos gyvūnai

                        -O

                        kiti gyvūnai, išskyrus kanopinius (ši santrumpa vartojama ir zoologijos sode laikomiems kanopiniams)

                           Specifikacijos

                        (*)

                        PKP ir KP paskyrimo sustabdymas, kaip nurodyta Reglamento (ES) 2017/625 63 straipsnyje

                        (1)

                        Žr. papildomas 7 laukelio specifikacijas.

               b)   Gyvūniniai produktai, sudėtiniai produktai, genetinės medžiagos produktai, šalutiniai gyvūniniai produktai, šienas ir šiaudai, kurie nurodyti Reglamento (ES) 2017/625 47 straipsnio 1 dalies b punkte arba kuriems taikomos Reglamento (ES) 2017/625 47 straipsnio 1 dalies d, e arba f punktuose nurodytos sąlygos arba priemonės

                           Santrumpos

                        POA

                        Gyvūninės kilmės produktai, sudėtiniai produktai, genetinės medžiagos produktai, šalutiniai gyvūniniai produktai, šienas ir šiaudai

                        -HC

                        Žmonėms vartoti skirti produktai

                        -NHC

                        Žmonėms vartoti neskirti produktai

                        -NT

                        Nėra temperatūros reikalavimų

                        -T

                        Užšaldyti / atšaldyti produktai

                        -T(FR)

                        Užšaldyti produktai

                        -T(CH)

                        Atšaldyti produktai

                           Specifikacijos

                        (*)

                        PKP ir KP paskyrimo sustabdymas, kaip nurodyta Reglamento (ES) 2017/625 63 straipsnyje

                        (1)

                        Žr. papildomas 7 laukelio specifikacijas.

                        (2)

                        Tik supakuoti produktai

                        (3)

                        Tik žuvininkystės produktai

                        (4)

                        Tik skysti piltiniai produktai

               c)   Reglamento (ES) 2017/625 47 straipsnio 1 dalies c punkte nurodyti augalai, augaliniai produktai ir kiti objektai

                           Santrumpos

                        P

                        Augalai

                        PP

                        Augaliniai produktai

                        PP(WP)

                        Mediena ir jos produktai

                        OO

                        Kiti objektai

                           Specifikacijos

                        (*)

                        PKP ir KP paskyrimo sustabdymas, kaip nurodyta Reglamento (ES) 2017/625 63 straipsnyje

                        (1)

                        Žr. papildomas 7 laukelio specifikacijas.

               d)   Reglamento (ES) 2017/625 47 straipsnio 1 dalies d, e arba f punktuose nurodytos negyvūninės prekės

                           Santrumpos

                        PNAO

                        Negyvūniniai produktai

                        -HC(food)

                        Negyvūniniai maisto produktai, kuriems taikomos Reglamento (ES) 2017/625 47 straipsnio 1 dalies d, e arba f punktuose nurodytos sąlygos arba priemonės

                        -NHC(feed)

                        Negyvūniniai pašarai, kuriems taikomos Reglamento (ES) 2017/625 47 straipsnio 1 dalies d, e arba f punktuose nurodytos sąlygos arba priemonės

                        –NHC(other)

                        Negyvūniniai produktai, kurie nėra nei maistas, nei pašarai

                        -NT

                        Nėra temperatūros reikalavimų

                        -T

                        Užšaldyti / atšaldyti produktai

                        -T(FR)

                        Užšaldyti produktai

                        -T(CH)

                        Atšaldyti produktai

                           Specifikacijos

                        (*)

                        PKP ir KP paskyrimo sustabdymas, kaip nurodyta Reglamento (ES) 2017/625 63 straipsnyje

                        (1)

                        Žr. papildomas 7 laukelio specifikacijas.

                        (2)

                        Tik supakuoti produktai

                        (4)

                        Tik skysti piltiniai produktai


title: 2019 m. birželio 20 d. Komisijos įgyvendinimo reglamentas (ES) 2019/1016 dėl trisdešimt septintojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo

text:
21.6.2019

                  LT

                  Europos Sąjungos oficialusis leidinys

                  L 165/65

         KOMISIJOS ĮGYVENDINIMO REGLAMENTAS (ES) 2019/1016
         2019 m. birželio 20 d.
         dėl trisdešimt septintojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
         atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 32 straipsnį,
         kadangi:

                     (1)

                     Komisijos įgyvendinimo reglamentu (ES) 2016/2080 (3) pradedamas nugriebto pieno miltelių pardavimas konkurso tvarka;

                     (2)

                     atsižvelgiant į trisdešimt septintojo dalinio kvietimo dalyvauti konkurse paraiškas, reikėtų nustatyti mažiausią pardavimo kainą;

                     (3)

                     šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Trisdešimt septintojo dalinio kvietimo dalyvauti nugriebto pieno miltelių pardavimo konkurse, paskelbtame Įgyvendinimo reglamentu (ES) 2016/2080, kurio paraiškų teikimo laikotarpis baigėsi 2019 m. birželio 18 d., mažiausia pardavimo kaina yra 175,90 EUR už 100 kg.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 20 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 206, 2016 7 30, p. 71.

            (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2019 m. liepos 8 d. Tarybos įgyvendinimo reglamentas (ES) 2019/1169, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje

text:
9.7.2019

                  LT

                  Europos Sąjungos oficialusis leidinys

                  L 183/1

         TARYBOS ĮGYVENDINIMO REGLAMENTAS (ES) 2019/1169
         2019 m. liepos 8 d.
         kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. lapkričio 13 d. Tarybos reglamentą (ES) 2017/2063 dėl ribojamųjų priemonių atsižvelgiant į padėtį Venesueloje (1), ypač į jo 17 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. lapkričio 13 d. Taryba priėmė Reglamentą (ES) 2017/2063;

                     (2)

                     turėtų būti atnaujintas motyvų pareiškimas dėl trijų asmenų, įtrauktų į Reglamento (ES) 2017/2063 IV priede pateiktą sąrašą, ir turėtų būti nurodyta visų į sąrašą įtrauktų asmenų lytis;

                     (3)

                     todėl Reglamento (ES) 2017/2063 IV priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2017/2063 IV priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 8 d.

                  Tarybos vardu

                  Pirmininkė

               A.-K. PEKONEN

            (1)  OL L 295, 2017 11 14, p. 21.

            PRIEDAS
            Reglamento (ES) 2017/2063 IV priede išdėstyti 1–18 įrašai pakeičiami šiais įrašais:

                           Vardas, pavardė

                           Identifikuojamoji informacija

                           Įtraukimo į sąrašą priežastys

                           Įtraukimo į sąrašą data

                           „1.

                           Néstor Luis Reverol Torres

                           Gimimo data: 1964 m. spalio 28 d.
                           Lytis: vyras

                           Vidaus reikalų, teisingumo ir taikos ministras; buvęs Bolivaro nacionalinės gvardijos vyriausiasis vadas. Atsakingas už sunkius žmogaus teisių pažeidimus ir represijas prieš demokratinę opoziciją Venesueloje, įkaitant politinių demonstracijų uždraudimą ir represijas už jas.

                           2018 1 22

                           2.

                           Gustavo Enrique González López

                           Gimimo data: 1960 m. lapkričio 2 d.
                           Lytis: vyras

                           2019 m. balandžio 30 d. vėl paskirtas Bolivaro nacionalinės žvalgybos tarnybos (SEBIN) vadu. Buvęs Prezidento patarėjas saugumo ir žvalgybos klausimais nuo 2019 m. sausio 8 d. iki 2019 m. balandžio 30 d. ir SEBIN vadas iki 2018 m. spalio mėn. Kaip SEBIN vadas, atsakingas už sunkius žmogaus teisių pažeidimus (įskaitant savavališką sulaikymą, nežmonišką ir žeminantį elgesį, kankinimą) ir represijas prieš pilietinę visuomenę bei demokratinę opoziciją Venesueloje.

                           2018 1 22

                           3.

                           Tibisay Lucena Ramírez

                           Gimimo data: 1959 m. balandžio 26 d.
                           Lytis: moteris

                           Nacionalinės rinkimų tarybos (Consejo Nacional Electoral, CNE) pirmininkė. Savo veiksmais ir politika kenkė demokratinių ir teisinės valstybės principų laikymuisi Venesueloje, be kita ko, padėjo suformuoti Konstitucinę Asamblėją neužtikrindama, kad CNE išliktų nešališka ir nepriklausoma institucija, kaip numatyta Venesuelos Konstitucijoje.

                           2018 1 22

                           4.

                           Antonio José Benavides Torres

                           Gimimo data: 1961 m. birželio 13 d.
                           Lytis: vyras

                           Sostinės apygardos (Distrito Capital) vyriausybės vadovas iki 2018 m. sausio mėn. Bolivaro nacionalinės gvardijos vyriausiasis vadas iki 2017 m. birželio 21 d. Dalyvavo represijose prieš pilietinę visuomenę bei demokratinę opoziciją Venesueloje ir yra atsakingas už sunkius žmogaus teisių pažeidimus, kuriuos Bolivaro nacionalinė gvardija įvykdė jam vadovaujant. Kaip Bolivaro nacionalinės gvardijos vyriausiasis vadas, savo veiksmais ir politika kenkė teisinės valstybės principo laikymuisi Venesueloje; be kita ko, Bolivaro nacionalinė gvardija buvo aktyviausia viešosios tvarkos palaikytoja per pilietines demonstracijas ir viešai propagavo nustatyti, kad kariniai teismai turėtų jurisdikciją civilių atžvilgiu.

                           2018 1 22

                           5.

                           Maikel José Moreno Pérez

                           Gimimo data: 1965 m. gruodžio 12 d.
                           Lytis: vyras

                           Venesuelos Aukščiausiojo Teismo (Tribunal Supremo de Justicia) pirmininkas ir buvęs pirmininko pavaduotojas. Eidamas šias pareigas, rėmė vyriausybės veiksmus ir politiką, kuriais buvo kenkiama demokratijos ir teisinės valstybės principų laikymuisi Venesueloje, ir sudarė jiems palankias sąlygas, taip pat yra atsakingas už veiksmus ir pareiškimus, kuriais buvo uzurpuota Nacionalinės Asamblėjos valdžia.

                           2018 1 22

                           6.

                           Tarek William Saab Halabi

                           Gimimo data: 1963 m. rugsėjo 10 d.
                           Lytis: vyras

                           Konstitucinės Asamblėjos paskirtas Venesuelos generalinis prokuroras. Eidamas šias pareigas ir ankstesnes ombudsmeno bei Respublikinės moralės tarybos pirmininko pareigas, kenkė demokratijos ir teisinės valstybės principų laikymuisi Venesueloje viešai remdamas prieš vyriausybės oponentus nukreiptus veiksmus ir kompetencijų atėmimą iš Nacionalinės Asamblėjos.

                           2018 1 22

                           7.

                           Diosdado Cabello Rondón

                           Gimimo data: 1963 m. balandžio 15 d.
                           Lytis: vyras

                           Konstitucinės Asamblėjos pirmininkas ir Venesuelos jungtinės socialistų partijos (PSUV) pirmininko pirmasis pavaduotojas. Susijęs su kenkimu demokratijos ir teisinės valstybės principo laikymuisi Venesueloje, be kita ko, naudojosi žiniasklaida, kad viešai užsipultų ir baugintų politinę opoziciją, kitas žiniasklaidos priemones ir pilietinę visuomenę.

                           2018 1 22

                           8.

                           Tareck Zaidan El-Aissami Maddah

                           Viceprezidentas, atsakingas už ekonomiką, ir nacionalinės pramonės ir gamybos ministras
                           Gimimo data: 1974 m. lapkričio 12 d.
                           Lytis: vyras

                           Viceprezidentas, atsakingas už ekonomiką, ir nacionalinės pramonės ir gamybos ministras. Kaip buvęs Venesuelos prezidento pavaduotojas, kontroliavęs vadovavimą Bolivaro nacionalinės žvalgybos tarnybai (SEBIN), T. Maddah yra atsakingas už šios organizacijos įvykdytus šiurkščius žmogaus teisių pažeidimus, įskaitant savavališką sulaikymą, politiniais motyvais grindžiamus tyrimus, nežmonišką bei žeminamą elgesį ir kankinimą. Be to, jis yra atsakingas už politikos ir veiklos, kenkiančios demokratijos ir teisinės valstybės principų laikymuisi, įskaitant viešų demonstracijų uždraudimą, rėmimą ir įgyvendinimą ir vadovavimą Prezidento N. Maduro „kovos su perversmu“ kampanijai prieš pilietinę visuomenę ir demokratinę opoziciją.

                           2018 6 25

                           9.

                           Sergio José Rivero Marcano

                           Bolivaro nacionalinių ginkluotųjų pajėgų generalinis inspektorius
                           Gimimo data: 1964 m. lapkričio 8 d.
                           Lytis: vyras

                           Bolivaro nacionalinės gvardijos vyriausiasis vadas iki 2018 m. sausio 16 d. Susijęs su pilietinės visuomenės bei demokratinės opozicijos represijomis Venesueloje ir atsakingas už šiurkščius žmogaus teisių pažeidimus, kuriuos Bolivaro nacionalinė gvardija įvykdė jam vadovaujant, įskaitant neproporcingą jėgos naudojimą, savavališką sulaikymą ir prievartą prieš pilietinę visuomenę bei opozicijos narius. Būdamas Bolivaro nacionalinės gvardijos vyriausiuoju vadu jis savo veiksmais ir politika, įskaitant Bolivaro nacionalinės gvardijos išpuolius prieš demokratiškai išrinktus Nacionalinės Asamblėjos narius ir apie suklastotus rinkimus į neteisėtą Konstitucinę Asamblėją pranešančių žurnalistų bauginimą, kenkė demokratijos ir teisinės valstybės principų laikymuisi Venesueloje.

                           2018 6 25

                           10.

                           Jesús Rafael Suárez Chourio

                           Bolivaro armijos vyriausiasis vadas
                           Gimimo data: 1962 m. liepos 19 d.
                           Lytis: vyras

                           Venesuelos Bolivaro nacionalinės armijos vyriausiasis vadas ir buvęs Venesuelos centrinės zonos visuotinės gynybos regiono (REDI Central) vadas. Atsakingas už savo vadovaujamų pajėgų įvykdytus žmogaus teisių pažeidimus, įskaitant neproporcingą jėgos naudojimą ir netinkamą elgesį su sulaikytaisiais. Jo veiksmai buvo nukreipti prieš demokratinę opoziciją ir jis rėmė karo teismų naudojimą civiliams protestuotojams teisti.

                           2018 6 25

                           11.

                           Iván Hernández Dala

                           Karinės kontržvalgybos generalinio direktorato vadovas
                           Gimimo data: 1966 m. gegužės 18 d.
                           Lytis: vyras

                           Karinės kontržvalgybos generalinio direktorato (DGCIM) vadovas nuo 2014 m. sausio mėn. ir Prezidento gvardijos vadovas nuo 2015 m. rugsėjo mėn. Būdamas DGCIM vadovu Iván Hernández Dala yra atsakingas už jo vadovaujamų DGCIM narių įvykdytus šiurkščius žmogaus teisių pažeidimus ir represijas prieš pilietinę visuomenę ir demokratinę opoziciją, įskaitant neproporcingą jėgos naudojimą ir netinkamą elgesį su sulaikytaisiais.

                           2018 6 25

                           12.

                           Delcy Eloina Rodríguez Gómez

                           Venesuelos Bolivaro Respublikos viceprezidentė
                           Gimimo data: 1969 m. gegužės 18 d.
                           Lytis: moteris

                           Venesuelos viceprezidentė, buvusi neteisėtos Konstitucinės Asamblėjos pirmininkė ir buvusi Prezidento komisijos neteisėtoje Nacionalinėje Konstitucinėje Asamblėjoje, narė. Ji savo veiksmais Prezidento komisijoje ir vėliau kaip neteisėtos Konstitucinės Asamblėjos pirmininkė kenkė demokratijos ir teisinės valstybės principų laikymuisi Venesueloje, be kita ko, uzurpavo Nacionalinės Asamblėjos įgaliojimus ir pasinaudojo jais, kad nukreiptų veiksmus prieš opoziciją ir užkirstų jai kelią dalyvauti politiniame procese.

                           2018 6 25

                           13.

                           Elías José Jaua Milano

                           Liaudies galios švietimui ministras
                           Gimimo data: 1969 m. gruodžio 16 d.
                           Lytis: vyras

                           Liaudies galios švietimui ministras. Buvęs Prezidento komisijos, sudarytos siekiant įsteigti neteisėtą Konstitucinę Asamblėją, pirmininkas. Atlikdamas vadovaujamą vaidmenį steigiant neteisėtą Konstitucinę Asamblėją buvo atsakingas už kenkimą demokratijos ir teisinės valstybės principų laikymuisi Venesueloje.

                           2018 6 25

                           14.

                           Sandra Oblitas Ruzza

                           Nacionalinės rinkimų tarybos viceprezidentė
                           Gimimo data: 1969 m. birželio 7 d.
                           Lytis: moteris

                           Nacionalinės rinkimų tarybos (CNE) viceprezidentė ir Rinkėjų sąrašo ir civilinio registro komisijos pirmininkė. Atsakinga už CNE veiklą, kuria buvo kenkiama demokratijos principų laikymuisi Venesueloje, be kita ko, sudarant palankesnes sąlygas neteisėtos Konstitucinės Asamblėjos įsteigimui ir manipuliavimui rinkimų procesu.

                           2018 6 25

                           15.

                           Freddy Alirio Bernal Rosales

                           Gimimo data: 1962 m. birželio 16 d.
                           Lytis: vyras

                           Vietos tiekimo ir gamybos komiteto (CLAP) nacionalinio kontrolės centro vadovas ir SEBIN generalinis komisijos narys. Atsakingas už kenkimą demokratijos principų laikymuisi vykdant manipuliacijas, susijusias su CLAP programos platinimu rinkėjams. Be to, kaip SEBIN generalinis komisijos narys, jis yra atsakingas už SEBIN veiklą, kuri apima šiurkščius žmogaus teisių pažeidimus, pavyzdžiui, savavališką sulaikymą.

                           2018 6 25

                           16.

                           Katherine Nayarith Harrington Padrón

                           Gimimo data: 1971 m. gruodžio 5 d.
                           Lytis: moteris

                           Generalinio prokuroro pavaduotoja (taip pat į anglų k. verčiama „Deputy Attorney General“) nuo 2017 m. liepos mėn. iki 2018 m. spalio mėn. Generalinio prokuroro pavaduotoja paskirta Aukščiausiojo Teismo, o ne Nacionalinės Asamblėjos, taip pažeidžiant Konstituciją. Atsakinga už kenkimą demokratijos ir teisinės valstybės principų laikymuisi Venesueloje, be kita ko, inicijuodama politiniais motyvais grindžiamą baudžiamąjį persekiojimą ir nepalaikydama kaltinimų dėl Maduro režimo įvykdytų žmogaus teisių pažeidimų tyrimo.

                           2018 6 25

                           17.

                           Socorro Elizabeth Hernández Hernández

                           Gimimo data: 1952 m. kovo 11 d.
                           Lytis: moteris

                           Nacionalinės rinkimų tarybos (CNE) narė (rektorė) ir Nacionalinės rinkimų valdybos (JNE) narė. Atsakinga už CNE veiklą, kuria buvo kenkiama demokratijos principų laikymuisi Venesueloje, be kita ko, sudarant palankesnes sąlygas neteisėtos Konstitucinės Asamblėjos įsteigimui ir rinkimų proceso manipuliavimui, susijusiam su panaikintais pakartotiniais prezidento rinkimais 2016 m., gubernatorių rinkimų atidėjimu 2016 m. ir skubiu balsavimo vietų perkėlimu prieš gubernatorių rinkimus 2017 m.

                           2018 6 25

                           18.

                           Xavier Antonio Moreno Reyes

                           Nacionalinės rinkimų tarybos Generalinis sekretorius
                           Lytis: vyras

                           Nacionalinės rinkimų tarybos (CNE) Generalinis sekretorius. Atsakingas už CNE sprendimų, kuriais buvo kenkiama demokratijos principų laikymuisi Venesueloje, be kita ko, sudarant palankesnes sąlygas neteisėtos Konstitucinės Asamblėjos įsteigimui ir manipuliavimui rinkimų procesu, patvirtinimą.

                           2018 6 25“


title: 2019 m. liepos 2 d. Komisijos įgyvendinimo reglamentas (ES) 2019/1173, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Ayrshire New Potatoes“ / „Ayrshire Earlies“ (SGN))

text:
10.7.2019

                  LT

                  Europos Sąjungos oficialusis leidinys

                  L 184/11

         KOMISIJOS ĮGYVENDINIMO REGLAMENTAS (ES) 2019/1173
         2019 m. liepos 2 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Ayrshire New Potatoes“ / „Ayrshire Earlies“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Jungtinės Karalystės paraiška įregistruoti pavadinimą „Ayrshire New Potatoes“ / „Ayrshire Earlies“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Ayrshire New Potatoes“ / „Ayrshire Earlies“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Ayrshire New Potatoes“ / „Ayrshire Earlies“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 2 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 94, 2019 3 12, p. 5.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).